Maskinmester Praktik | Praktisk erfaring til søs og på land - AAMS
Maskinmester praktik — til lands, til søs og i udlandet
Som maskinmesterstuderende på Aarhus Maskinmesterskole er der to praktikophold. Det ene er i forbindelse med værkstedspraktikken på 3. semester og det andet er bachelorpraktikken på det afsluttende, 9. semester. Formålet med begge er at give dig rig mulighed for at få indblik i jobbet som maskinmester og fagets mange forskellige facetter.
Dertil er maskinmesterpraktikken også en glimrende mulighed for at få afprøvet dine færdigheder ude i en given virksomhed. 1 ud f 3 får en fast stilling i den virksomhed, hvor de var i bachelorpatkik.
Værkstedspraktik, 3. semester
På 3. semester kommer du i et 9 måneders langt værkstedspraktik i en virksomhed. De to forudgående semestre foregår på vores værkstedsforløb, hvor du tilegner dig viden om de basale og grundlæggende håndværksfag, der ligger udgør en vigtig del af maskinmesteruddannelsen. Værkstedsforløbet er kun for dem, der har en gymnasial baggrund.
Her får du tidligt (mindre end et år inde i din maskinmesteruddannelse) mulighed for at give dig i kast med de håndværksmæssige aspekter af uddannelsen. Du får også indblik i branchen og hvad den kræver af dig som maskinmester.
Derfor er valget også bredt, når det kommer til, hvor din praktik skal finde sted. Så længe at praktikstedet er godkendt af skolen, så kan du som maskinmester-studerende for så vidt komme i praktik både til lands og til vands inden for og uden for Danmarks grænser. Til søs kan du komme ud i hele verden med blandt andet handelsskibe og lignende.
Uanset, hvor du ender med at tage din praktik, så er målet, at du får udviklet dine håndværksmæssige kompetencer i samspil med din teoretiske og faglige viden. Praktisk set slutter din værkstedspraktik af med aflevering af en praktikrapport, der tager udgangspunkt i en konkret arbejdsopgave, du har udført.
Bachelorpraktikken, 9. semester
I modsætning til værkstedspraktikken, der ligger tidligt i din uddannelse, så er bachelorpraktikken noget af det sidste i din uddannelse på Aarhus Maskinmesterskole. Det sidste semester på uddannelsen foregår nemlig med hovedsageligt to ting: dit bachelorprojekt og din bachelorpraktik.
De foregår som udgangspunkt begge i forbindelse med en virksomhed, og derfor er der også rig mulighed for at have overlap mellem dit projekt og din praktik. På samme måde som med værkstedspraktikken, så kan din maskinmester bachelorpraktik foregå i stort set enhver type virksomhed, hvor maskinmesterfaget gør sig gældende.
Det er praktikforløbet som helhed, der danner grobunden for udarbejdelsen af bachelorprojektet. Dit projekt kan for eksempel indeholde analyse af drift og vedligeholdelse af anlæg og forslag til optimering af processer og andet.
Har du spørgsmål til praktikforløbene på maskinmesteruddannelse, så er du altid velkommen til at kontakte os. Det er også muligt at læse mere om de to praktikforløb her:
Beskrivelse af værkstedspraktikken – dansk version
Beskrivelse af værkstedspraktikken – engelsk version
Beskrivelse af bachelorpraktikken – dansk version
Beskrivelse af bachelorpraktikken – engelsk version